Hans Moen

Hans Andreas Moen (født 6. desember 1884 i Lebesby, død 13. januar 1955 i OsloAftenposten, Dødsfall meldt den 14. januar, 17. januar 1955, s. 11) var en norsk jernbinder, fagforeningsmann og politiker, hjemmehørende i Arbeiderpartiet og Norges Kommunistiske Parti.

 Liv og virke
Moen var anleggsarbeider, og fagorganisert fra 1909. I årene 1916 til 1925 satt han i hovedstyret i Norsk Arbeidsmandsforbund. Fra 1925 til 1929 var han sekretær i Søndre Vestfold faglige samorganisasjon, og satt i AFLs representantskap fra 1925 til 1930.

Han var engasjert i det antimilitaristiske arbeidet, og ble i 1918 dømt til 70 dagers fengsel for antimilitær virksomhet.

Moen sluttet seg til AP i 1909. Fra partisprengningen i 1923 var han medlem av NKP. Både i 1927 og 1933 sto han på partiets stortingsvalgliste i Vestfold. I 1930 ble han sekretær for NKP i Oslo og Akershus. Fra 1930 til 1931 var han også formann i den revolusjonære fagopposisjonen.Moen, Hans, Bind V, Arbeidernes leksikon, Arbeidermagasinets forlag, Oslo (1935) I årene 1931–1933 studerte han ved den såkalte Lenin-skolen i Moskva.Side 370. Ole Martin Rønning: Stalins elever, Universitetet i Oslo 2010

Moen var medlem av Sør-Varanger herredsstyre og formannskap i tre perioder.

Under andre verdenskrigen ble Moen arrestert av de tyske okkupantene. Han ble tatt 13. mars 1942, og ble sendt fra Kirkenes til Sydspissen, deretter til Trondheim før han ble plassert på Grini 29. april. I desember 1943 ble han overført til Sachsenhausen, der han satt som «fange nr. 73791» til krigen endte.Side 293. Einhart Lorenz: Det er ingen sak å få partiet lite. NKP 1923–1931, Pax, Oslo (1983) ISBN 82-530-1255-1

Etter krigen ble han formann i skolestyret i Røyken kommune.

 Referanser 

Kategori:Norske fagforeningspersoner
Kategori:Ap-politikere
Kategori:NKP-politikere i Finnmark
Kategori:NKP-politikere i Vestfold
Kategori:NKP-politikere i Oslo
Kategori:Lokalpolitikere i Sør-Varanger
Kategori:Personer fra Lebesby kommune
Kategori:Norske anleggsarbeidere
Kategori:Fødsler i 1884
Kategori:Dødsfall i 1955